Ninsabu resqin lejn ix-xahar ta' Settembru, ix-xahar li fih aħna s-Sengleani niċċelebraw — b'tant ħeġġa l-festa tat-Twelid tas- Sultana ta' Beltna, Ommna Marija Bambina. F'Malta għall-grazzja t'Alla, d-devozzjoni lejn il-Madonna hija antika u kbira ħafna, u f'bosta bliet u rħula tagħna għadek issib xi għaqdiet iddedikati proprju lill-Madonna, li bil-ħidma sfieqa tagħhom ikomplu jxerrdu dejjem aktar id-devozzjoni lejn Ommna Marija Santissma u t-talba tant sabiħa tar-Rużarju Mqaddes. Naħseb li taqblu miegħi jekk ngħid li meta nsemmu l-Madonna, ma tistax ma ssemmix ukoll it-talba tar-Rużarju. Marbuta ma' din it-talba, f'Malta ssib għexieren ta' għaqdiet iffurmati minn gruppi ta' rġiel devoti tal- Madonna, li l-għan tagħhom huwa Hi jkomplu jkabbru d-devozzjoni lejn il-Madonna. Dawn l-għaqdiet jissejħu Fratellanzi, u għalhekk xieraq li Ilum nikteb xi ħaġa dwar waħda mill-eqdem Fratellanzi tar- Rużarju li nsibu f'Malta. Qiegħed nirreferi. għall-Fratellanza — tar- Rużarju li nsibu fil-belt tal-Isla. Din hija t-tieni l-eqdem Fratellanza li ġiet imwaqqfa f'beltna, u bħal dik ta' qabilha ma kinetx imwaqqfa fil- Knisja Parrokkjali, iżda f'dik tal- Porto Salvo fuq ix-xaqliba l-oħra ta' beltna. Kif hemm miktub f'kotba antiki fl-arkivju tal-Kolleġġjata tal-Isla, nafu li l-fratellanza tar-Rużarju Marija Bamħina sensisa Festa 201 Il-Fratellanza tar- Rużarju fil-Belt tal-Isla mwaqqfa fil-Knisja tal-'Porto Salvo' fl-1598 twaqqfet uffiċjalment f'Beltna fit- 13 ta' Jannar tal-1598, fil-Knisja tal-Madonna tal-Porto Salvo, illum imsejħa ta' San Filippu. Il-Fratellcinza fil-Festa tar-Rużarju 2009. erezzjoni tfasslet u ġiet approvata mill-Vigarju Ġenerali nnifsu tad- Dumnikani, Patri Angelo Tuminello, li f'dik is-sena kien qiegħed iżur il- Kummissjoni Fasti Esterni kunventi Dumnikani f'Malta. Din ġiet iffirmata proprju fil-kunvent tad-Dumnikani ġewwa l-Birgu, wara li l-Isqof Gargallo kien ta l-kunsens tiegħu. Perċ ta' min jgħid ukoll li f'kitbiet oħra aktar antiki, fosthom fil-viżta Pastorali tal-1594, insibu li x'aktarx sa minn qabel din id-data, jidher li ġa kienet teżisti għaqda ta' rġiel devoti tal-Madonna, li kienu jieħdu ħsieb l-Artal tar-Rużarju f'dik il-Knisja, tant hu hekk li hemm miktuba stqarrija ta' Dun Leonard Felici, ir-rettur innifsu tal- imsemmija Knisja ta' dak iż-żmien, fejn jgħid bir-rabta kbira li kien ġa hemm bejn il-Fratellanza u l-Artal tar-Rużarju, u jsemmi wkoll il-ħeġġa u d-devozzjoni li kellhom il-fratelli. Ħafna mill-ewwel fratelli f'din l-għaqda x'aktarx li kienu baħħara u nies lix-xogħol tagħhom kien konness mal-port, pero żgur li magħħom kien hemm ukoll membri li kellhom snajjiet oħra wkoll. Huma sa minn dan iż-żmien bikri tal- Fratellanza, kienu jieħdu sehem attiv Il-Fratellanza tar-Rużarju fil-Festa tal- Madonna tal-Porto Salvo fl-2008. fil-funzjonijiet u l-purċissjonijiet li kienu jkunu ċċelebrati fl-Isla, infatti hemm ukoll miktub li kienu jilbsu konfratiji u muzzetti bojod. Kitba oħra antika li nkitbet fit-28 ta' Frar tas-sena 1618, tgħid li f'dik is-sena kien hemm mat-30 fratell fil-fratellanza. tar-Rużarju tal-Isla. (Ta' min ifakkar li f'din l-istess sena Il-Fratellanza tar-Rużarju fil-Festa tal-Qalb ta kienet waslet fl-Isla b'mod mill- aktar providenzjali l-istatwa għażiża ta' Ommna Marija Bambina). Nafu li sa mis-sena 1602, il-fratellanza ġa kienet torganizza purċissjoni f'ġieħ il-Madonna tar-Rużarju. Dan ifisser li l-fratellanza tar-Rużarju kienet minn tal-bidu nett, jekk mhux l-ewwel waħda fl-Isla, li kienet torganizza purċissjoni li fiha kienet tinġarr statwa ta' fratellanza. Dawn il-fratelli, flimkien mal-ewwel rettur tal-fratellanza Dun Leonard Felici, kienu jieħu ħsieb sew tal-Artal tar- Rużarju, li sa dak iż-żmien kien għadu fil-Knisja tal-Porto Salvo', u fuqu kien jitqaddes bosta quddies. Jingħad ukoll li l-fratelli kienu rġiel ta' mġiba tajba u devoti ħafna tal- Madonna. Fl-1666, fi żmien il-Kappillan Franġisk Azzopardi, din: il- fratellanza flimkien. mal-Artal tagħha kienet ġiet trasferita għall- knisja tal-Vitorja (Parroċċa 1581). F'dan l-artal, li ġewwa din il-knisja kien jinsab fuq il-lemin tal-maġġur, kien hemm impittrin fuq it-tila, il- Verġni Marija bil-Bambin fi ħdanha. Fuq rashom kellhom kuruna tal- fidda, u mad-dawra tagħhom kien hemm ukoll impittrin xeni mill- misteri tar-Rużarju. Fil-parti ta' fuq tal-prospettiva tpitter kwadru żgħir li jirrappreżenta t-Trasfigurazzjoni ta' Kristu, tifkira tat-titular li kien hemm qabel ma' dan l-artal sar tar- esu ħdejn il-Knisja ta' San Filippu fl-2010. Kummissjoni Festi Esterni Rużarju. Hemm miktub li fl-1679, il- fratellanza tar-Rużarju kellha l-akbar numru ta' fratelli fost il-fratellanzi l-oħra fl-Isla, madwar 150 fratell. Dan juri li din il-fratellanza minn dejjem kienet waħda mill-kbar u ta' ċerta importanza ġewwa Beltna. Il-fratelli Rużarjanti kienu nies li barra l-ħtiġijiet spiritwali tagħhom, kienu jaħsbu wkoll għall-apparat u l-armar li kellha bżonn il-fratellanza biex tkun tista' tużahom waqt il- purċissjonijiet tagħha. Infatti mill- inventarju li kien sar f'Jannar tas- sena 1715,nafu li l-fratellanza kellha tagħha 76 konfratija. Jissemmew ukoll tliet standardi ta' damask abjad. Il-kruċċetta, il-midaljun u s-surġentina kienu kollha tal-fidda. Jissemmew ukoll żewġ slaleb li kienu jintużaw fil-purċissjonijiet. (nixtieq inkun naf x'tip ta' slaleb kienu u x'sar minnhom 1) Għalkemm ma sibt l-ebda tagħrif dwar l-ewwel statwa li kellha l-fratellanza, nafu li fl-1749 saret statwa ġdida tal- Madonna. tar-Rużarju bil-Bambin fi ħdanha, mnaqqxa fl-injam mill- iskultur Pietro Felici. Din damet tintuża fil-purċissjonijiet tal- fratellanza għal madwar 140 sena, meta għal xi raġuni fl-1888 fi żmien il-prokuratur Dun Stiefnu Camilleri, inġiebet statwa oħra minn Franza, li hi proprju l-istess waħda li għandha llum, u ħadet post dik ta' qabel. Fl-istess sena din l-istatwa l-ġdida sarulha żewġ raġġieri tal-fidda, waħda għal ras il-Madonna u l-oħra għall-Bambin, mill-arġentier Paolo F'Ottubru tal-istess sena saret kuruna prezzjuża ta' 15-il post u tpoġġiet f'idejn il-Madonna u Ftit taż-żmien wara kienet saret talba mill-Parroċca tal-Imsida biex tinxtara l-istatwa l-antika tar- Rużarju, u għalhekk fil-laqgħa ġenerali tad-29 ta' Novembru tal- 1891, kien ġie deċiż li dik l-istatwa tinbiegħ għal somma żgħira ta' flus lil din il-Parroċċa. Il-kuntratt ta' dan il-ftehim għandu l-firem tas- saċerdot Stiefnu Camilleri u l-kjeriku Adami kellu jkun l-Arċipriet tal- L-istatwa tal-Madonna l-antika li ġiet mogħtija lill-Parroċċa tal-Imsida. Isla fl-1921, sena mill-aktar glorjuża għal Beltna, minħabba l-avvenimenti straordinarji tal-għoti tal-Bażilika lill-Kolleġġjata u l-Inkurunazzjoni Solenni tal-Bambina tagħna. Din l-istatwa llum tistgħu tarawha fis- sagristija tal-Knisja tal-Imsida taħt it-titlu tal-Madonna tal-Karmnu. Sa nofs is-snin tletin tas-seklu l-ieħor, il-fratellanza tar-Rużarju kienet dejjem minn ta' quddiem L-ewwel dehra tal-Fratellanza tagħna fit-toroq tal-Isla f'Ġunju 2005. nett għas-sehem tagħha f'dak kollu li kienet torganizza l-parroċċa. Iżda malli faqqet it-Tieni Gwerra Dinjija, u meta fl-1940 f'Malta bdew neżlin l-ewwel bombi, waqqfu ħesrem. l-attivitajiet u l-purċissjonijiet reliġjużi esterni tista' tgħid f'Malta kollha, u allura ankċ fl-Isla ma baqgħux jidhru dawk il-purċissjonijiet sbieħ bis-sehem tal-fratellanzi li Beltna kienet tant magħrufa għalihom. Kienet telfa kbira għat-tradizzjonijiet u l-kult reliġjuż f'pajjiżna, li għal bosta sekli missirijietna għexu b'tant devozzjoni fl-ibliet u fl-irħula tagħna. Hekk kif spiċċat il-gwerra, u l-ħajja bil-mod il-mod bdiet ġejja xi ftit għan-normal, uħud minn dawk il-fratellanzi reġgħu ingħaqdu u ppruvaw ikomplu bl-attivitajiet tagħhom. Żgur li fl-Isla reġgħu bdew jidhru l-fratellanzi tat-Trinità u dik tal-Kurċifiss, iżda għalkemm kien hemm tentattivi biex fratellanzi oħra, fosthom dik tar-Rużarju jerġgħu jqumu fuq saqajhom, jidher li d-destin ried mod ieħor u dan ma seħħx, u b'hekk il-fratellanza tar- Rużarju flimkien mal-oħrajn daħlet f'raqda twila ta' 'l fuq minn nofs seklu. Fl-Isla kienet tinħass ħafna n-nuqqas ta' fratellanza Marjana, proprju f'Belt taħt il-ħarsien tal- Madonna, fejn kull Senglean ta' veru jiftaħar kemm tassew iħobb Kummissjoni Festi Esterni lil Marija Bambina. U kien proprju dan il-ħsieb li qanqalni biex flimkien ma' rġiel oħra devoti tal-Madonna, nerġgħu nqajmu din il-fratellanza antika ddedikata lil Ommna Marija, taħt it-titlu tal-Madonna tar-Rużarju Mqaddes, u nagħtuha ħajja ġdida. Aħna xtaqna li bħala wlied din il- Belt tal-Madonna, nuru mħabbitna lejn is-Sultana tagħna, billi flimkien inkomplu nxerrdu d-devozzjoni lejn il-Verġni Mbierka, u lejn it-talba tar- Rużarju Mqaddes, l-aktar talba għal qalb il-Madonna. Dan hu l-isbaħ rigal li bħala Sengleani qatt stajna nagħtu lill-patruna tagħna, Ommna Marija Bambina. Għalhekk wara bosta tħejjijiet u laqgħat, u wara li ħadna l-pariri ta' persuni li setgħu u riedu jgħinuna f'dak li xtaqna nwettqu, nhar it- Tnejn 16 ta' Mejju 2005, iltqajna numru ta' rġiel Sengleani fis-sala tal-Gandlora, u kif konna ftehmna minn xhur qabel, wegħdna lil xulxin li nerġgħu nagħtu ħajja ġdida lil din il-fratellanza. Infatti l-ewwel dehra tal-fratellanza tar-Rużarju fit-toroq tagħna wara tant u tant snin nieqsa, kien proprju xahar wara f'Ġunju, fil-festi ta' Corpus Christi u tar- Redentur. F'dawn l-okkażjonijiet il-fratellanza kellha 25 fratell bħala l-ewwel: membri tagħha. Minn dakinhar sal-lum il-fratellanza ma waqfet qatt tagħti s-servizz tagħha fil-Parroċċa. Il-fratellanza tar-Rużarju tfassal ilanza tar-Rużarju fit-Transulazzjoni tal-Bambina tas-sena 2007. il-ħidma tagħha matul is-sena fuq żewġ impenji prinċipali: e L-ewwel impenn ikun li niddefendu dejjem u bla mistħija l-Isem Imqaddes t'Alla u tal-Madonna mill- vizzju misħut tad-dagħa, u li nkomplu nħeġġu biex tingħad aktar ta' spiss it-talba tar- Rużarju Mqaddes. e L-impenn l-ieħor ikun li bħala fratellanza nikkoperaw dejjem. mal-Arċipriet u s-Saċerdoti li jaħdmu fl-Isla, billi bil-parteċipazzjoni tagħna nkomplu ntejbu w'insebbħu l-funzjonijiet reliġjużi, li jiġu ċċelebrati fil-Parroċċa tagħna. B'hekk inkunu qed nimxu fuq l-eżempju ta' missirijietna, li b'impenn u ħeġġa kienu dejjem Uħud mill-membri tal-Fratellanza tar-Rużarju Mal-Bambina, fis-7 ta' Settembru 2008. jagħtu s-sehem tagħhom f'dak kollu li kien jiġi organizzat fil- parroċċa tagħna, għall-ġid tal- komunità Sengleana. Hlum il-Fratellanza tar-Rużarju tal-Isla għandha 'l fuq minn 80 fratell miktuba magħha, u kważi kollha huma pprofessati fi ħdan din l-għaqda. Din iċ-ċerimonja tal-professjoni ssir kull sena, waqt quddiesa lejliet il-festa tal-Madonna tar-Rużarju. Ħafna minn dawn l-irġiel Rużarjanti huma Sengleani jew għandhom qrabathom Sengleani. Xi wħud minnhom huma miżżewġin nisa mill-Isla u ħafna minnhom joqogħdu ġewwa Beltna. Nistgħu ngħidu li l-fatt li kważi l-membri kollha għandhom konnessjoni diretta mal-Isla, jagħmel lil din il- Fratellanza veru waħda Sengleana, magħmula minn nies li għandhom għal qalbhom lill-Isla. Din minn dejjem kienet ix-xewqa tiegħi u ta' sħabi l-fratelli l-oħra, li fl-Isla jkollna għaqda ta' rġiel li jkunu jħobbu u jixtiequ tassew il-ġid lil din Beltna, li fiha trabbejna u għexna l-biċċa l-kbira ta' ħajjitna, u issa qegħdin inrabbu wkoll il-familji tagħna. Dan il-fatt iqanqal fina sens ta' dover u entużjażmu, sabiex: nagħmlu dak kollu li nistgħu għall-ġid tal- Isla tagħna u ta' dak kollu li huwa Senglean. Ħadd ma jista' jħoss dan is-sens ta' dover u lejaltà lejn Beltna, jekk ma tkunx imwieled u għext il ġewwa minn dawn is-swar kennija Kummissjoni Festi Esterni tagħna. Għalhekk nistieden lil kull min jixtieq li jingħaqad magħna f'din il-fratellanza, sabiex ma joqgħodx lura milli jagħti s-sehem tiegħu, u jersaq lejn il-fratellanza tagħna. Magħna kulħadd huwa milqugħ u kull membru huwa stmat bl-akbar rispett. Ta' min ifakkar ukoll li l-Fratellanza tar-Rużarju barra li tagħti s-servizz tagħha fil-Parroċċa tagħna, spiss. tkun mistiedna sabiex takkumpanja f'diversi festi madwar Malta u Għawdex. Dan juri l-impenn serju tal-membri ta' din il- Fratellanza, kif ukoll l-istima li din l-għaqda tagħna tgawdi f'bosta bliet u rħula f'pajjiżna. F'dawn il-ħames snin li ilna flimkien, il-Fratellanza tar-Rużarju tat is-servizzi tagħha fil- Parroċċa tal-Qala fuq bażi regolari, fil-festa tal-Karmnu fil-Belt Valletta, bosta drabi kienet mistiedna fil-festa tal-Madonna ta' Liesse fil-belt ukoll, u għal aktar minn darba fil-Parroċċa tal-Marsa, fil-Furjana, ir-Rabat u l-Imdina, u f'oħrajn. Nixtiequ li kieku nkunu nistgħu nilqgħu l-istediniet kollha li ta' kull sena jsirulna, iżda kontra qalbna jkollna nirrifjutaw ħafna u ħafna stediniet oħra minħabba l-impenji spiss li jkollha l-Fratellanza. Armar li għandha l-Fratellanza L-artal li jinsab fil-Kappellun tar-Rużarju fuq il-lemin tal-Artal maġġur ġewwa l-Bażilika, għandu: 1. Il-kwadru mpitter mill-pittur Envin Cremona fis-sena 1957, u kien ħallas għalih l-Isqof Senglean, Mons. Emanuel Galea, li għal żmien twil kien ukoll il-prokuratur tiegħu. Fil- kwadru jidhru l-Madonna bil- Bambin fuq it-tron tagħhom, San Duminku u Santa Katarina, u figura ta' kavallier u ta' mara b'raġel mejjet fi ħdanha. Dawn jirrappreżentaw lil dawk il- Maltin li matul iż-żmien mietu martri jiddefendu r-reliġjon nisranija. Fl-isfond jidhru wkoll is-Santwarji ta' Lourdes u ta' Fir-rokna tax-xellug in-naħa t'isfel tidher l-arma tal-Isqof Emm. Fil-mensa tal-istess artal, hemm miżmuma l-fdalijiet ta' San Onoratu li kienu nġiebu minn Ruma fl-1882. F'niċċa taħt il-kwadru hemm statwa tal-Ecce Homo maħduma fl-injam mis-saċerdot Senglean Dun Bert Ellul, fis-sena 1783. Fil-festa, dan l-artal ikun armat b'sett gandlieri tal-metall abjad. Sett statwetti maħduma minn Wistin Camilleri, li jirrappreżentaw lil San Duminku, San Vinċenz Ferreri, ċċ festa 2010 il-Papa San Piju V u San Pietru Martri, kollha qaddisin Dumnikani. Il-ventartal huwa tal-fidda, u sar fil-bidu tas-seklu għoxrin, u fuq disinn ta' Giacchino Galea. Għall-festa jintramaw ukoll missal u lampier, it-tnejn xogħol mill-ifjen tal-fidda, u li kienu saru wkoll fil-bidu tas- seklu għoxrin. L-artal għandu wkoll sett karti tal-Glorja tal-fidda, xogħol li sar mill-arġentier Paolo Schembri fl-1837. L-artal jinkesa' b'sopratvalja tal-bellus, irrakkmata bid- deheb li saret fl-1985. L-istatwa tal-Madonna tar-Rużarju, kif ġiet imsebbħa mill-fratelli Rużarjanti fl-2007. Kummissjoni Fasti Esterni Statwa tal-Madonna bil- Bambin, xogħol Franċiż tas- sena 1888, armata bil-pedestall b'kollox. — L-istatwa ġiet imnaddfa fl-1990 minn John Pace. Il-pedestall kien irrestawrat u ndurat fl-2007 minn Roderick Busuttil, wara li kien kummissjonat mill-Fratellanza tar-Rużarju. (Permezz ta' dan ir-restawr li sar bit-tħabrik tal-fratellanza, l-istatwa tal-Madonna reġgħet bdiet tintrama fuq dan il-pedestall oriġinali tagħha, peress li għal għexieren ta' snin l-istatwa kienet tintrama fuq il-pedestall tal-Kunċizzjoni). Ir-raġġieri tal-Madonna u l-Bambin huma t-tnejn tal- fidda, xogħol Pawlu Busuttil tas-sena. F'idejhom għandhom kuruna prezzjuża ta' 15-il posta. Bradella maħduma ġdida mill- Surġentina tal-fidda maħduma minn Saverio Cannataci fl- 1815, u restawrata fl-2006 mill- fratellanza tar-Rużarju. Midaljun tal-fidda maħdum fl- 1810 minn Gio Carlo Cassar. Żewġ standardi ta' damask abjad, wieħed minnhom antik ħafna irrakkmat bid-deheb u armat b'kanna u kruċċetta tal-fidda, xogħol ta' Pawlu Busuttil tas-sena 1857. ġie restawrat bit-tħabrik tal- fratellanza fl-2008. Fl-istess sena sar ukoll ieħor ta' damask abjad u dekorat b'ħajt kulur id-deheb għall- festi sekondarji. L-ieħor huwa magħmul minn damask abjad, b' gallun u frenża lewn id-deheb, u mżejjen b'ċoff sempliċi tad- damask abjad ukoll. Il-kanna u l-kruċċetta tiegħu huma magħmula minn metal abjad. Dan ix-xogħol sar kollu mill- membri tal-Fratellanza tar- Rużarju fl-2006. Għall-festi sekondarji hemm ventartal tal-injam indurat bid- deheb u nfurrat bid-damask, kif ukoll lampier antik tal-fidda maħdum f'Malta fi żmien il- Gran Mastru Pinto. Żgur li l-organizzazzjoni ta' dawn l-irġiel kollha, u l-ħeġġa li għandhom ma kinetx tkun possibbli li kieku mhux għall-għajnuna u l-kuraġġ kontinwu li għandna minn bosta Parruċċani Sengleani li bis- sinċerità kollha u bi spirtu tassew nisrani jixtiequ li jaraw il-ħidma ta' din il-Fratellanza tissokta fil- ġejjieni. Ma' dawn hemm ukoll saċerdoti ħbieb tagħna li dejjem tawna l-pariri għaqlija tagħhom kull meta tlabnihom. Fost dawn ma nistax ma nsemmix lid-Direttur Spiritwali tagħna, l-Arċipriet il-Kan. Joe Grech, li bl-għajnuna tiegħu niltaqgħu ta' kull xahar għal-laqgħat ta' formazzjoni spiritwali, u jgħina ħafna biex nagħtu s-sehem tagħna fil-Parroċċa. Din l-għajnuna kienet utli ħafna biex tħajjar aktar irġiel jersqu lejn il-Knisja, u jipparteċipaw aktar f'dak kollu li jsir fil-Parroċċa. Hemm nies oħra li fis-silenzju kienu dejjem ta' għajnuna kbira għall- għaqda tagħna. Lil dawn in-nies kollha, f'isem il-membri kollha tal-Fratellanza tar-Rużarju nixtieq nirringrazzjahom minn qalbi, filwaqt li nwegħduhom. it-talb kollettiv tagħna. Fl-aħhar nett nixtieq nawgura l-Festa t-tajba, mimlija b'ferħ tassew nisrani, lil ħuti l-fratelli Rużarjanti kollha u l-familji tagħhom, u filwaqt li nirringrazzjahom tax-xogħol u s-servizz li regolarment jagħtu matul is-sena kollha fil-Parroċċa tagħna, inħeġġiġhom — sabiex — flimkien, b'rieda u ħeġġa dejjiema, nibqgħu nżommu ħajja din il-Fratellanza tar-Rużarju Mqaddes iddedikata lil Ommna Marija Bambina. Il-Festa t-Tajba lis-Sengleani kollha, kif ukoll lil dawk li joqogħdu magħna f'din Beltna. Inti ħelwa, int sabiħa, int ħanina, Għalhekk b'Ommna, int taf, għażilnik. Viva s-Sabiħa Bambina tagħnall Il-Kotba dwar l-istorja tal-Isla ta' Patri Alessandru Bonnici. s Artikli miktuba fuq Leħen il-Parroċċa. 2 Il-ktieb 'L-Imsida, il-bieraħ u llum. . e-mailinfoċoefamalta.com Żabbar Road, Fgura PLA 16 — Malta Tel / Fax: (00356) 2167 5295 7 e-mail: infoOhiddenassetsmalta.com Kummissjoni Fasti Esterni